cyanic-selkie/wikianc huggingface dataset:
Johannes From
Toiminta sisällissodan aikana
Helmi–toukokuun aikana Jalmari Saaren ja Fromin johtama joukkio pidätti Jämsän seudulla kymmeniä työväenliikkeessä mukana olleita henkilöitä. Pidätetyt vietiin Saaren kartanossa toimineeseen tilapäisvankilaan, jossa heitä kuulusteltiin ja kidutettiin. Teloitukset tapahtuivat aluksi kartanon riihen seinää vasten, mutta myöhemmin suurimmaksi osaksi Jämsän kirkon kivisen kellotapulin alakerrassa, jonne humalassa olleet teloittajat öisin veivät vankeja ammuttavaksi. Teloitettavia ei tuomittu minkäänlaisessa oikeusistuimessa vaan teloituksista päättivät Jalmari Saari sekä Jämsän suojeluskunnan esikunta. Teloituksiin vaikuttivat myös henkilökohtaiset kaunat. Niinpä From muun muassa ampui jämsäläismiehen, joka oli syksyllä 1917 järjestysmiehenä ollessaan heittänyt juovuksissa räyhänneen Fromin ulos iltamapaikasta.
Sotapoliisit kävivät Jämsän lisäksi tappamassa ihmisiä muun muassa Tampereella, Seinäjoella ja Kokkolassa, jossa opettaja Kaarlo Isomäki onnistui pakenemaan toukokuussa 1918 teloittajiltaan. Vuonna 1920 Isomäki järjesti Saaren ja Fromin oikeuden eteen teoistaan, mutta piileskellyttä Fromia ei kuitenkaan tavoitettu ja juttu raukesi hänen osaltaan.
Sodan jälkeen
Sodan jälkeen Johannes From lähti syyskuussa 1918 Jämsästä Uudellemaalle. Sammatissa hän oli hevosmiehenä eräällä työmaalla, mutta joutui erotetuksi, kun hänen menneisyytensä paljastui. Myöhemmin From avioitui 8-lapsisen leskirouvan kanssa ja viljeli tämän Kirkkonummella omistamaa tilaa Johan Heisto -nimisenä. Vuonna 1928 hän asui Pohjan pitäjässä, muutti sieltä 1930 Nurmijärvelle ja asusti myöhemmin Karkkilassa, Pusulassa ja viimeksi Lohjalla. From kuoli Lohjalla Johannes Heino -nimisenä huhtikuussa 1964.
Muuta
Tampereen keskustassa Hämeenpuistossa sijaitsevaa Vapaudenpatsasta nimitetään usein Fromin lempinimen mukaan pilkallisesti Rummin-Jussiksi.
Franco Corelli
Franco Corelli (8. huhtikuuta 1921 Ancona – 29. lokakuuta 2003 Milano) oli italialainen oopperatenori.
Corelli voitti vuonna 1951 Maggio Musicale -kilpailun Firenzessä. Hän pääsi pian laulamaan Spoletoon, jossa hän esiintyi Don Josén roolissa Georges Bizet’n oopperassa Carmen. Hän esiintyi helmikuussa 1953 Roomassa ja seuraavana vuonna myös La Scalassa. Corelli esiintyi lyhyessä ajassa sekä Italian että ulkomaiden suurkaupungeissa.
Corelli lauloi New Yorkin Metropolitan-oopperassa vuosina 1961–1976. Hän kuoli 82-vuotiaana Milanossa.
Portgas D. Ace
Portgas D. Ace on manga/animesarja One Piecen päähenkilön Luffyn veli.
Ace
Hänellä on kaksi tatuointia. Acella on selässään Valkoparran symboli: pääkallo jossa on valkoiset viikset ja manji sen takana. Selässä olevaa tatuointia editoitiin animessa, sillä pääkallon takana oleva merkki muistuttaa natsimerkkiä, joten yleislevitykseen sitä ei uskallettu päästää. Myös mangassa tuo merkki vaihdettiin, mutta vasta myöhemmin. Toinen tatuointi on hänen vasemmassa kädessään. Siinä lukee ASCE, jossa S:n päälle on tehty rasti. Englanniksi dubatussa animessa tämä on editoitu pois, koska heillä Acen nimi on ”Portgaz D. Trace”.
Ace on yksi kahdesta merirosvosta ikinä jotka ovat päässeet Merivoimien kapteeni Smokerilta pakoon. Toinen Acen lisäksi joka on päässyt pakoon on hänen veljensä Luffy. Ace ja Smoker taistelivat Alabastassa keskenään. Ace vaeltaa pitkin Grand Linea etsien Mustapartaa hänen veneensä kanssa jonka moottori toimii hänen Mera Mera no Mi (Flare Flare Fruit/Tulitulimarjan) avulla. Hänen piti etsiä Marshall D. Teach ”Mustaparta”, koska Mustaparta oli tappanut oman toverinsa kun hän oli Valkoparran miehistössä. Ace löysi Mustaparran ja Mustaparta kertoi ottavansa Luffyn kiinni palkkion takia. Hän jopa pyysi Acea mukaan jahtiin ja liittymään miehistöönsä. Tästä Ace ei ilahtunut, vaan aloitti taistelun Mustapartaa vastaan. Ace hävisi taistelun, koska Mustaparta oli syönyt pimeyspimeysmarjan, jonka hän oli ryöstänyt tappamaltaan toverilta. Koska Mustaparta on yksi Kaapparilordeista, niin taistelun jälkeen Ace vietiin Impel Down nimiseen vankilaan, jossa hän odottaa teloitusta. Kun Luffy kuuli tämän uutisen, niin hän päätti lähteä vapauttamaan Acen ennen teloitusta. Ace kuitenkin saa surmansa Akainun kädestä.
Persoona ja suhteet
Hän lähti Fuushan kylästä kolme vuotta ennen Luffyä. Nykyään Ace on lojaali Valkopartapiraattien -miehistön jäsen ja Valkoparran toisen osaston johtaja.
Molemmat veljekset ovat yhdessä kasvaneita ja vaikka Luffy koki saman koulutuksen kuin Ace, Portgasilla on enemmän lihaksia, kun taas Luffy koulutuksestaan huolimatta on ”ruipelo”. Ace on narkoottinen (joka tulee hänen suvultaan) ja nukahtaa satunnaisesti joka saa ihmiset luulemaan hänet kuolleeksi. Hän nukahtaa usein syödessään. Veljekset ovat keskenään läheisiä. Hän on hieman ”kiltin isoveikan” roolissa ja jopa käski Olkihattupiraatteja pitämään Luffyä silmillä. Myöhemmin mangassa paljastuu, että Ace on Gold Rogerin ja Portgas D. Rougen lapsi (Rouge kuitenkin kuoli heti synnytettyään Acen, sillä Rouge piti Acea kohdussaan 20 kuukautta).
Luffyn isosisällä, Monkey D. Garpilla ja Rogerila oli takanaan myrskyisä menneisyys: kumpikin oli yrittänyt tappaa toisensa useita kertoja. Kuitenkin tietäen kuolemanpäivänsä koittavan, Roger pyysi entiseltä viholliseltaan, että tämä huolehtisi syntyvästä lapsestaan kun tämä syntyisi. Garp vastusteli ajatusta, johon Roger vastasi maireasti hymyillen ”Kyllä sinä hänet kasvatat.” Garp heltyi ja oli jopa läsnä Rougen synnytyksessä. Myöhemmin Garp vei Acen ystävänsä Dadanin kasvatettavaksi, jolle Luffykin aikanaan joutui.
Jo nuorena Acea vaivasi verenperintönsä, jonka vuoksi hänen ei olisi tullut elää. Veljensä Sabon kuoltua hän sai syyn elää. Kun totuus merirosvokuninkaan jälkeläisestä tuli koko maailman tietoon, ajatus siitä puistatti Acea, jolle tämän isä, merirosvokuningas, oli häpeän aihe (hän oli kieltänyt läheisiäänkin mainitsemasta isänsä nimeä). Acella ei tavallaan ollut lainkaan isää, ei ennen kuin hän liittyi Valkoparta-piraatteihin.
Équipage de Barbe Blanche 海賊 (ONE PIECE)
Kolangiokarsinooma
Kolangiokarsinooma on sappiteistä lähtevä syöpäsairaus. Se voi alkaa maksan sisäisissä tai ulkoisissa sappiteissä. Kyseessä on Suomessa harvinainen sairaus, sillä sappiteiden ja sappirakon syöpiin sairastuu vuosittain yhteensä vain noin 250 suomalaista, ja sappirakon syöpä on näistä yleisemmin tavattu.
Sappiteiden loisten aiheuttamat infektiot ovat syövän riskitekijä trooppisissa maissa. Myös primaarinen sklerosoiva kolangiitti altistaa syövälle kohottaen kolangiokarsinooman riskin jopa 161-kertaiseksi. Haavainen paksusuolen tulehdus puolestaan on primaarisen sklerosoivan kolangiitin riskitekijä.
Carolin taudista kärsivistä arviolta seitsemän prosenttia saa sappitiesyövän.
Tyypillinen kolangiokarsinooman aiheuttama oire on keltaisuus. Kun kasvain tukkii sappitiehyen, bilirubiini kertyy potilaan verenkiertoon ja aiheuttaa kyseisen oireen. Elimistöön kertyy lisäksi sappihappoja, mikä johtaa kutinaan. Yleisoireina saattaa esiintyä muun muassa laihtumista ja väsymistä. Keltaisuuden ilmetessä potilaan maksa-arvot ovat tyypillisesti jo hyvin korkeat.
Kasvaimen poisto leikkauksella ei onnistu useinkaan. Sen estää monilla kasvaimen sijainti tai leviäminen. Jos syöpä on maksan sisällä tai aivan maksan lähellä, voidaan hoitona kokeilla maksansiirtoa. Vaikeahoitoisuutensa takia kolangiokarsinooman ennuste on huono. Jos kasvain saadaan poistettua kokonaan, 30–40 % potilaista elää vielä vähintään viisi vuotta. Suomessa kaikista sappiteiden ja -rakon syöpiin sairastuneista miehistä on viiden vuoden päästä elossa 14 % ja naisista 10 %.
KwK 42
thumb|KwK 42 Pantherissa. thumb|KwK 42 thumb|KwK 42 Saksalainen 7,5 cm Kampfwagenkanone 42 (L/70) oli toisen maailmansodan aikainen 75 mm panssarivaunukanuuna. Aseesta käytetään usein nimitystä 7,5 cm KwK 42. Tykin oli kehittänyt Rheinmetall-Borsig AG ja sitä valmistettiin Rheinmetallin Unterlüßin tehtailla Saksassa. KwK 42:ta käytettiin myös panssarintorjuntavaunujen panssarintorjuntatykkinä Jagdpanzer IV/70 (A):ssa ja IV/70 (V):ssä, mutta tällöin sitä kutsuttiin Pak 42:ksi.
Tykin tärkein ominaisuus oli suuri lähtönopeus, jonka pitkä putki ja hylsy mahdollistivat. Suuri lähtönopeus johti hyvin laakaan lentorataan, joka helpotti merkittävästi tähtäämistä ja takasi mahtavan panssarinläpäisyn. Tullessaan palveluskäyttöön vuoden 1943 kesällä, Kwk 42 oli tehokkaampi kuin yksikään liittoutuneiden panssarintorjunta- tai panssarivaunukanuuna. KwK 42 ja aikansa parasta sotilasoptista osaamista edustaneet Pantherin Leitz TZF 12 -sarjan tähtäyskaukoputket olivat tehokas yhdistelmä.
Tykissä oli puoliautomaattinen lukko ja siinä käytettiin kolmea erilaista ampumatarviketta: panssarikranaattia, alikaliiperiammusta ja sirpalekranaattia.
Ampumatarvikkeet
thumb|270px|7,5 cm Panzergranatpatrone 39/42
Kyseiset läpäisytiedot on esitetty alun perin Ranskan puolustusministeriön julkaisussa "Le Panther" Ministere de la Guerre, Section Technique de l'Armee, Groupement Auto-Chars, 1947.
Stélla Chaskíl
Stélla Chaskíl (, syntyjään Stéla Gechaskél, Στέλα Γεχασκέλ, nimi usein muodossa Stella Haskil, 1918 – 27. helmikuuta 1954) oli kreikkalainen rebetiko-musiikkia esittänyt laulaja. Hän syntyi Thessalonikissa ja oli juutalaista alkuperää.
Chaskíl aloitti levytysuransa toisen maailmansodan jälkeen ja esiintyi muiden muassa Márkos Vamvakáriksen, Apóstolos Chatzichrístoksen ja Stellákis Perpiniádiksen kanssa. Hän kuoli Ateenassa vuonna 1954.
Sinä (vuoden henkilö)
Sinä on Time-lehden vuoden henkilö 2006. Lehti valitsi vuoden henkilöksi käyttäjätuottoisen sisällön miljoonat anonyymit tekijät muun muassa Wikipediassa, YouTubessa, MySpacessa, Facebookissa, Second Lifessa ja Linux-käyttöjärjestelmässä. Valinta nimettiin yksinkertaiseksi "sinuksi".
Taustaa
Aikaisemmat Vuoden henkilö -kunniamaininnan saaneet ovat olleet lähinnä merkittäviä yksittäisiä henkilöitä. Jotkin ovat edustaneet kansaa, ja jotkin ovat olleet elottomia esineitä: tietokone valittiin "vuoden koneeksi" vuonna 1982 ja "vaarantunut Maa" "vuoden planeetaksi" vuonna 1988.
Samankaltaisten media-kunniamainintojen jaoissa oli jo aiemmin huomioitu internetyhteisöjen ja käyttäjälähtöisen sisällöntuotannon merkitus: "Sinä!" oli ensimmäinen Business 2.0:n listalla viidestäkymmenestä "nyt merkittävästä henkilöstä" kesäkuussa 2006, ja ABC News oli valinnut bloginpitäjät vuoden henkilöksi vuonna 2004.
Päätös
Time-lehden vuosittaisen valintaprosessin mukaisesti eri uutisyhtiöt asettivat ehdokkaita. "Sinua" (you) tai "YouTube-väkeä" ehdotettiin voittajaksi marraskuussa. Lukijoiden mielipiteitä kartoitettiin internetissä. Lopullisen päätöksen valinnasta teki päätoimittaja Richard Stengel, joka valitsi "sinut" Mahmud Ahmadinežadin sijasta.
Päätös julkistettiin 13. joulukuuta 2006 ilmestyneessä numerossa. Lehden kannessa oli kuva iMac-tietokoneesta, jonka päälle oli asetettu YouTube-sivuston videosovellutusta muistuttavaan ruutuun heijastava metallikalvo. Kannen tarkoitus oli heijastaa kenet tahansa lehden poimiva ihminen internetsisältönä. Tätä käsittelivät artikkeleissaan NBC:n toimittaja Brian Williams ja Time-lehden toimittajat Lev Grossman ja Richard Stengel. Grossmanin kuvailun mukaan "se tarkoittaa yhteistyön voimaa, toistensa auttamista sekä sitä, miten tämä ei vain muuta maailmaa vaan muuttaa myös tapaa, jolla maailma muuttuu".
Kritiikki
Valintaa arvosteltiin lyhytnäköiseksi tempuksi ja muiden vuoden aikana uutisissa esiintyneiden huomiottajättämiseksi. Asiantuntija Paul Kedrosky kutsui sen olevan "uskomatonta laistamista" ja arvaili valinnan ennustavan "jonkinlaista markkinahuippua käyttäjälähtöiselle sisällöntuotannolle lähiaikoina".
Napoleonin lause
pienoiskuva|Napoleonin lause sen alkuperäisessä muodossa. Napoleonin lause on geometriaan liittyvä tulos, joka todistaa erään kolmioon liittyvän konstruktion synnyttävän sisäänsä aina tasasivuisen kolmion. Konstruktio muodostetaan mielivaltaiseen kolmioon siten, että jokaiselle kolmion sivulle piirretään tasasivuinen kolmio, jonka sivu yhtyy kolmion sivun kanssa ja jonka kolmas kärki osoittaa ulospäin kolmiosta. Näin kolmio on ympäröity kolmella tasasivuisella kolmiolla. Jokaiselle tasasivuiselle kolmiolle merkitään keskustaan, eli painopisteeseen, piste, jotka yhdistetään janoilla kolmioksi. Tämä kolmio on väitteen mukaan tasasivuinen kolmio.
Napoleonin lauseen variaatioita
Napoleonin lauseen alkuperäinen muoto synnyttää aina tasasivuisen kolmion. Napoleonin lause pätee myös sellaiselle konstruktiolle, jossa tasasivuisten kolmioiden yhdet sivut yhtyvät kolmion sivuihin, mutta kolmioiden kolmas kärki osoittaa kolmioiden sisäpuolellepäin. Tämä Napoleonin kolmio on joskus edellistä pienempi.
Jos yhden tasasivuisen kolmion kärki osoittaa sisäänpäin ja kaksi muuta ulospäin kolmiosta, saadaan kolmioiden keskipisteistä tasakylkinen kolmio, jonka kulmat ovat 30°, 30° ja 120°.
Kolmiota ympäröivien kolmioiden ei tarvitse olla tasasivuisia kolmioita: kolme yhdenmuotoistakin kolmiota riittää. Piirretään ensin alkuperäinen satunnainen kolmio. Valitaan toinen kolmio, sekin satunnainen muodoltaan, ja numeroidaan sen sivut 1, 2 ja 3. Siirretään toisen kolmion sivu 1 alkuperäisen kolmion kylkeen suurentaen kolmiota niin, että sivut yhtyvät samanpituisiksi. Kopioidaan toinen kolmio uudeksi kolmioksi ja siirretään se lähes samassa asennossa ja suurennetaan sitä niin, että sivu 2 yhtyy kolmion toisen sivun kanssa. Sama toistetaan toisen kopion kanssa niin, että lähes samassa asennossa sen kolmas sivu yhtyy jäljellä olevaan vapaaseen sivuun. Nyt alkuperäinen kolmio on ympäröity yhdenmuotoisilla kolmioilla. Valitaan näiden sisältä piste, joka sijaitsee kaikissa kolmessa kolmioissa samassa suhteellisessa kohdassa. Yhdistetään nämä pisteet janoilla ja nyt on syntynyt kolmio, joka on yhdenmuotoinen ympäröivien kolmioiden kanssa.
Merkillisiä pisteitä: Napoleonin pisteet
Konstruktioon liittyy myös eräitä kolmion merkillisiä pisteitä. Merkilliset pisteet syntyvät kolmen janan tai suoran leikkauspistenä, joiden olemassaolo on riippumaton kolmion sivujen pituuksista. Molempiin edellä esitelyihin konstruktioihin liittyvät Napoleonin pisteet, jotka liittyvät kolmen janan yhteisiin leikkauspisteisiin. Kolmion kärjet yhdistetään vastaisen sivun tasasivuisen kolmion keskipisteisiin. Kun tasasivuisten kolmioiden kärjet osoittavat kolmiosta ulospäin, syntyy ensimmäinen Napoleonin piste, kun kärjet osoittavat sisäänpäin, syntyy toinen Napoleonin piste.
Samassa kontruktioissa voidaan yhdistää kolmion kärjet tasasivuisten kolmioiden uloimpiin kärkiin. Nämä janat leikkaavat Fermat'n pisteissä. Kun tasasivuiset kolmioiden kärjet osoittavat ulospäin kolmiosta, saadaan ensimmäinen Fermat'n piste, ja kun kärjet osoittavat kolmiosta sisäänpäin, saadaan toinen Fermat'n piste.
Todistus
pienoiskuva|Oheisessa todistuksessa tarvittava apupiirros. Napoleonin lauseen väite, jossa tasasivuisten ulkokolmioiden keskipisteet yhdistävät janat muodostavat myös tasasivuisen kolmion, voidaan todistaa alla esitetyllä tavalla. Merkitään ensin pisteet L, M ja N tasasivuisten kolmioiden keskipisteisiin. Tasasivuisen kolmion keskipiste sijaitsee kolmion kulmien kulmanpuolittajien leikkauspisteessä.
Aluksi voidaan tehdä kaksi yleistä huomiota. Kolmion sivun ja kulmanpuolittajan väliin jää 30° kulmat: Tasasivuisten kolmioiden yhdenmuotoisuudesta seuraa myös
Nyt kolmiossa, jakamalla jana AC ensin puoliksi pisteellä C', syntyy kohtaan C' suora kulma janojen AC' ja C'M välille. Sivujen kosini antaa joten Vastaavasti kolmiossa on Kärjen A ympäristössä myös kulmat ja, kuten kuviosta voidaan päätellä, myös Nyt kolmiot ovat yhdenmuotoiset eli (mittakaavalla, koska Tällöin Napoleonin kolmion sivulle NM saadaan Vastaavasti voidaan päätellä kärjen B ympäristössä sivulle LN (valitsemalla janat peilikuvamaisesti), että joten sivut NM ja LN ovat yhtä pitkät Siirtämällä vastaava tarkastelu kärkien B ja C ympäristöihin, saadaan vuorostaan
Historia
Lause on legendaarisesti liitetty Napoléon Bonaparteen (1769-1821), mutta nykyään sen todellisesta keksijästä on monia mielipiteitä. Sen vaiheita on pystytty seuraamaan taaksepäin vuoteen 1825, kun William Rutherford sisällytti sen kirjaansa "The Ladies Diary". Lause on todennäköisesti tätä vanhempi.
Napoleon oli kuitenkin matematiikassa huomattavan lahjakas. Hänet aiottiin tämän vuoksi siirtää laivaston palvelukseen, mutta sitten hänen taitojaan katsottiin tarvittavan tykistössä, joka tuohon aikaan kehittyi voimakkaasti. Hän oli myös Institute de France'n jäsen, mistä hän oli ylpeä ja tunsi useita sen ajan tunnettuja matemaatikoita. Hän kävi heidän kanssaan lukuisia geometriaan liittyviä keskusteluita ja ratkoi heidän kanssaan geometrisia probleemoja.
Kannu Vaakunaa / Taivaan lintu
”Kannu Vaakunaa” on julkaistu myös myöhemmin vuonna 2000 ilmestyneellä Ukkometso-albumilla.
Ukrainan Tukholman-suurlähetystö
pienoiskuva|Suurlähetystön rakennus Ukrainan Tukholman-suurlähetystö sijaitsee Lidingössä, Tukholman saaristossa. Suurlähetystön osoite on Stjärnvägen 2.
Ruotsi ja Ukraina solmivat diplomaattiset suhteet vuonna 1918. Ukrainan ensimmäinen suurlähettiläs oli Borys Baženov. Neuvostoliiton romahdettua Ruotsi tunnusti Ukrainan itsenäisyyden 19. joulukuuta 1991 ja palautti diplomaattiset suhteet seuraavan vuoden tammikuussa. Suurlähettiläänä aloitti Ihor Podoljev. .
Ukrainan suurlähettiläinä ovat toimineet seuraavat henkilöt: Andri Plah’otnjuk nimettiin tehtävään marraskuussa 2020.
Felix Draeseke
thumb Felix August Bernhard Draeseke (7. lokakuuta 1835 – 26. helmikuuta 1913) oli saksalainen säveltäjä.
Fernando Haddad
thumb|Fernando Haddad vuonna 2011. Fernando Haddad (s. 25. tammikuuta 1963 São Paulo, São Paulo, Brasilia) on brasilialainen poliitikko, joka toimi São Paulon pormestarina vuosina 2013–2017. Hän oli Työväenpuolueen presidenttiehdokas vuoden 2018 vaaleissa, jossa hän hävisi Jair Bolsonarolle.
Petkel
Petkel tai petkele tarkoittaa seuraavia asioita:
Raimo Grönberg
Grönberg aloitti näyttelijän uransa Kajaanin kaupunginteatterissa vuonna 1971. Hän opiskeli näyttelemistä Teatterikorkeakoulussa vuosina 1976–1980. Hän sai heti pääroolin Timo Linnasalon sotaelokuvassa Vartioitu kylä 1944 (1978), jossa hän näytteli nuorta venäläistä desanttia. Tämän jälkeen hän on esiintynyt useissa televisiosarjoissa ja elokuvissa. Hän on esiintynyt muun muassa useissa Timo Koivusalon ohjaamissa elokuvissa, joista Kulkurissa ja joutsenessa (1999) hän näytteli Olavi Virtaa.
Grönberg on myös yksi Pentti Kirstilän luomaa ylikonstaapeli Lauri Hanhivaaraa esittäneistä näyttelijöistä. Tässä roolissa hän esiintyi televisiosarjoissa Jäähyväiset rakkaimmalle (1993) ja Jäähyväiset ilman kyyneliä (1999). Lukuisista sarjoista suosituimpia lienevät Tumma ja hehkuva veri, Taivaan tulet sekä Pirunpelto.
Marraskuusta 2017 lähtien Grönberg on näytellyt Gunnar Mustavaaraa MTV3:n saippuasarjassa Salatut elämät, hahmon aikaisemman näyttelijän Antti Sepän jäätyä eläkkeelle.
Grönberg on näytellyt 1980-luvulla Kajaanin, Jyväskylän ja Kemin kaupunginteattereissa, 1990-luvulla Espoon kaupunginteatterissa, Vaasan kaupunginteatterissa ja Tampereen Teatterissa ja 2000–2010-luvuilla myös Seinäjoella, Oulussa ja Lappeenrannassa.
Jimmy Heath
thumb|right|Percy ja Jimmy Heath
Jimmy ("Little Bird") Heath (25. lokakuuta 1926 Philadelphia, Pennsylvania – 19. tammikuuta 2020 Loganville, Georgia ) oli yhdysvaltalainen jazzia esittävä ja säveltävä tenorisaksofonisti. Hän soitti myös sopraanosaksofonia ja huilua. Hänen alkuperäissävellyksiänsä ovat muun muassa ”C.T.A.” ja ”Gingerbread Boy”. Alun perin Heath soitti alttosaksofonia Howard McGheen (1947–1948) ja Dizzy Gillespien big bandin (1949–1950) kanssa. Tenorisaksofoniin hän siirtyi 1950-luvun alussa. Myöhemmin hän teki yhteistyötä muiden muassa Chet Bakerin, Art Blakeyn, Miles Davisin, Kenny Dorhamin, Gil Evansin, Milt Jacksonin, Art Farmerin ja Heath Brothers -kokoonpanossa Percy ja Tootie Heathin kanssa.
Lasikuitu
Historia
Lasikuidun valmistamiseen tarvittava perustekniikka, jossa vedetään pitkiä säikeitä sulasta lasista, on tunnettu jo pitkään. Varhaisin patentti myönnettiin Preussilaiselle keksijälle Hermann Hammesfahrille (1845–1914) Yhdysvalloissa vuonna 1880. Lasinvalmistajat ovat kautta aikojen valmistaneet kokeellisesti lasikuitua, mutta sen massatuotanto alkoi vasta, kun tarvittava hienomekaniikka löydettiin vuonna 1932 Games Slayterin toimesta. Tässä menetelmässä paineilmasuihku ohjattiin sulaan lasiin, jonka tuloksena syntyi kuituja. Patentti tähän lasivillan valmistusmenetelmään otettiin käyttöön vuonna 1933. Patentoidun "Fiberglas" tuotteen massatuotanto aloitettiin 1936. Fiberglas oli loistava tuote esimerkiksi lämmöneristyksessä korkeissa lämpötiloissa.
Jimmy Heath
Heath levytti kokoonpanon johtajana useille levymerkeille. Häntä kuullaan sekä säveltäjänä että soittajana yli 125 levytyksellä.
Lasikuitu
Historia
Vuonna 1936 DuPont kehitti sopivan hartsin lasikuidun ja muovin yhdistämiseksi komposiittimateriaalin valmistukseen. Vuosina 1936-1942 käytettiin peroksidikovetusmenetelmää. Vuonna 1942 otettiin käyttöön modernimmat polyesterihartsit. Komposiittimateriaalille ominaista oli lujuus, kestävyys ja keveys, jonka vuoksi sitä alettiin käyttämään rakenne- ja rakennusmateriaalina.
Vuonna 1939 Venäjän kerrottiin rakentaneen ensimmäisen veneen lasikuitua sisältävästä lujitemuovimateriaalista. Yhdysvalloissa samaan aikaan oli rakennettu lentokoneen runko ja siivet. Ensimmäinen kokonaan lasikuiturunkoinen auto, Stout Scarab rakennettiin vuonna 1946, mutta se ei koskaan tullut massatuotantoon.
Käyttökohteet
Lasikuitua käytetään laajamittaisesti veneissä, koska lasikuitu on kevyttä ja vedenkestävää eikä kärsi korroosiosta, kuten metallit, tai lahoamisesta, kuten puu. Lasikuitu soveltuu erinomaisesti kosteisiin ja märkiin käyttökohteisiin sekä jatkuvaan suoraan kosketukseen veden kanssa. Lasikuidusta valmistetaan myös sammutuspeitteitä, koska lasikuitu kestää korkeaa lämpötilaa menettämättä ominaisuuksiaan. Lasikuitua käytetään laajasti rakentamisessa, esimerkiksi kattomateriaalina tai betonin vahvikkeena. Ensimmäisessä Chevrolet Corvettessa vuonna 1953 oli lasikuituinen kori. Auton korimateriaalina lasikuitu on korroosiota kestävää ja kevyttä, mutta henkilöautojen korimateriaalina käytetään yleensä lasikuidun sijaan terästä ja osin ABS/PC-muovia, sillä ne omaavat lasikuitua paremmat iskunkestävyyden. Lasikuitua käytetään kuitenkin toisinaan rekkojen koreissa. Kilpailevia materiaaleja eri sovelluksissa ovat ruostumaton tai galvanoitu teräs, alumiini, hiilikuitu ja ABS-muovi. pienoiskuva|Chevrolet Corvette, jossa lasikuituinen kori[[Tiedosto:Vesiliukumäkii.jpg|pienoiskuva|228x228px|Vesiliukumäki, joka tehty lasikuidusta]]
Lasikuidussa käytetyt lasityypit
Ensimmäinen lasikuiduissa käytetty lasityyppi oli A-lasi. Se ei ollut kovin kestävä alkaleille. Uusi tyyppi, E-lasi, valmistettiin alkalivapaaksi (<2%) alumiini-borosilikaattilasiksi. Tämä oli ensimmäinen jatkuvalangan valmistukseen käytetty lasi. E-lasi muodostaa edelleen suurimman osan maailman lasikuiduntuotannosta. Sen sisältämät komponentit voivat hieman vaihdella prosenttimäärältään, mutta niiden on oltava tietyssä rajassa. Kirjainta E käytetään, koska se oli alun perin tarkoitettu sähkösovelluksiin. S-lasia käytetään, kun vetolujuus on tärkein ominaisuus. C-lasi kehitettiin suojaamaan kemikaalien ja happojen hyökkäyksiä, jotka tuhosivat E-lasin.
E-lasin ominaisuudet
Koska E -lasi ei todellisuudessa sula vaan pehmenee, sille määritellään sulamispisteen sijaan usein pehmenemispiste. pehmenemispiste määritellään lämpötilaksi, jossa 0,55 - 0,77 mm halkaisijaltaan oleva 9,25 tuuman pituinen kuitu venyy omalla painollaan 1 mm/minuutissa, kun se ripustetaan pystysuoraan ja kuumennetaan 5 °C/minuutin nopeudella. Murtumispiste on kohta, jossa lasilla on viskositeetti 1014.5 poisea. Karkaisu-piste on lämpötila, jossa sisäiset jännitteet vähenevät hyväksyttävään rajaan 15 minuutissa. Viskositeetin tässä pisteessä tulisi olla 1013 poisea.
Valmistus
Lasikuituja valmistetaan sulattamalla kvartsihiekkaa muiden epäorgaanisten aineiden, kuten kalkkikiven, soodan, alumiinioksidin, booraksin ja metallioksidien kanssa. Lasikuidun valmistuksessa käytetyn piidioksidin kanssa on työskenneltävä erittäin korkeissa lämpötiloissa, jonka vuoksi lasiin lisätään em. epäorgaanisia aineita lasin työskentelylämpötilan alentamiseksi. Täyteaineiden lisäämistä pitää kuitenkin harkita tarkkaan, sillä täyteaineet vaikuttavat lasikuidun lujuuteen ja kestävyyteen.
Lasikuituja voidaan valmistaa sulakehruulla suulakkeen läpi puristamalla, puhaltamalla tai lasisauvasta venyttämällä. Yleisin lasikuitujen valmistusprosessi on sulakehruu. Lasiseos sulatetaan korkeassa lämpötilassa (1400 °C), minkä jälkeen sulaneesta lasiseoksesta poistetaan ilmakuplat. Sula lasimassa puristetaan suulakkeiden läpi, ja muodostuneet lasisäikeet jäähdytetään vesisuihkuilla. Säikeet tulee jäähdyttää riittävän hitaasti, sillä muuten ei saada aikaan tarvittavaa rakennetta.
Lasikuitujen suurin tuottajamaa vuonna 2019 oli Kiina, jonka osuus on noin 30 prosenttia kokonaistuotannosta. Muita merkittäviä lasikuitujen tuotantomaita ovat Belgia, Malesia, Yhdysvallat, Saksa, Egypti, Taiwan, Tšekki, Alankomaat, Ranska, Meksiko, Iso-Britannia ja Slovakia.
Kierrättäminen
pienoiskuva|Tuulivoimalan lasikuidusta valmistettu lapa, joka on erittäin työläs kierrättää ja hävittää. Lasikuitua ei pääasiassa kierrätetä, koska jauhaminen ja murskaaminen tuhoaa suurimman osan lasikuiduista. Kun lasikuitu tuhoutuu, sen lujuus, kestävyys, koko ja käyttökelpoisuus tulevissa sovelluksissa vähenevät merkittävästi. Tämän vuoksi kierrätetylle lasikuidulle on erittäin vähän kysyntää. Toinen ongelma lasikuidun kierrättämisessä on, että kierrättämiseen vaadittavat laitteet ovat erittäin kalliita eivätkä ole saatavilla jokaisella kierrätyslaitoksella. Jos lasikuitua halutaan kierrättää, niin voidaan hyödyntää lasikuituhiontaa, lasikuidun polttoa tai lasikuidun kuivatislausta.
Lasikuidun poltto
Tässä prosessissa lasikuidun polttamisessa vapautuvaa lämpöenergiaa hyödynnetään muihin käyttötarkoituksiin. Esimerkiksi höyryn tuottamiseen tai sementtitehtaiden lämmitykseen. Jäljelle jäävät kuidut voidaan hyödyntää sekoittamalla ne betoniin täyteaineeksi lisäämään lujuutta. Lasikuidun polttamisessa syntyy sivutuotteena tuhkaa, jota ei voida hyödyntää, jolloin se päätyy suoraan kaatopaikalle.
Lasikuidun lämpösisältö tulee hartsin orgaanisista ainesosista. Useimmat lasikuidut sisältävät vain 25–30 % orgaanista materiaalia, joten niiden lämpösisältö on alhainen ja tuhkapitoisuus korkea. Tuhka koostuu pääasiassa kalsiumoksidista, joka tulee lasin kalsiumkarbonaatista, boorista ja muista oksideista.
Lasikuidun kuivatislaus
Kuivatislauksessa eli pyrolyysissä lasikuitu hajotetaan tai muunnetaan kemiallisesti yhdeksi tai useammaksi hyödynnettäväksi aineeksi korkeassa ja hapettomassa tilassa. Ero lasikuidun polttamiseen on se, että lasikuidun poltto tapahtuu hapen kanssa. Kuivatislattu lasikuitu hajoaa kolmeksi hyödynnettäväksi aineeksi: pyro-kaasu, pyro-öljy ja kiinteä sivutuote. Näitä kaikkia voidaan kierrättää.
Prosessissa lasikuitu ensin silputaan 5 cm neliöiksi, jotka syötetään kuivatislausreaktoriin imun avulla, mikä poistaa suurimman osan hapesta. Reaktori lämmitetään noin 500 °C:een, jolloin hartsin hiilivedyt hajoavat kaasuksi. Kaasu imetään ja siirretään kaasunpesulaitteeseen, joka erottaa sen pyrokaasuksi ja pyroöljyksi.
Pyrokaasu on erittäin puhdasta ja sen energiasisältö on samanlainen kuin maakaasulla. Sitä voidaan myydä maakaasun korvikkeena. Pyroöljy on samankaltainen kuin raskas raakaöljy. Se voidaan sekoittaa muiden polttoöljyjen kanssa tai sisällyttää asfalttiin. Kuivatislauksessa muodostuu yhteensä noin 25% pyrokaasua ja pyroöljyä. Ne eivät sisällä rikkiä, halogeenejä, fosforia, raskasmetalleja tai muita ympäristöongelmia aiheuttavia aineita.
Tämä prosessi vahingoittaa myös vähiten lasikuituja, mikä tekee niistä arvokkaampia lasikuituvalmistajille.
Terveyshaitat
pienoiskuva|3m:n valmistama ffa2p3 hengityssuojain, jolla voi suojautua lasikuitupölyltä. Lasikuiduissa käytettävien piidioksidikuitujen ei epäillä aiheuttavan ihmiselle terveydellistä haittaa. Lujitekuidut ja useimmat täyteaineet ovat partikkelikooltaan yli 5 μm eivätkä siten pääse kulkeutumaan keuhkorakkuloihin. Niitä sisältävien tuotteiden mekaanisessa käsittelyssä, esimerkiksi hionnassa voi kuitenkin syntyä partikkelikooltaan pienempää pölyä, jonka hengittämistä on ehdottomasti vältettävä. Vaikka kuitujen ei itsessään epäillä aiheuttavan ihmiselle terveyshaittaa, on kuitenkin mahdollista altistua kuitupölystä johtuvaan hengitystieärsytykseen ja mekaaniseen iho-, silmä- ja nieluärsytykseen käsittelyn ja prosessoinnin aikana. Yleiset HTP‑arvot orgaaniselle pölylle ovat 5 mg/m3/8 h (10 mg/m3/15 min) ja epäorgaaniselle pölylle 10 mg/m3/8 h.
Kaarle IV (Espanja)
Kaarle IV (11. marraskuuta 1748 – 20. tammikuuta 1819) oli Espanjan kuningas 1788–1808. Hän oli Kaarle III:n toiseksi vanhin poika, mutta nousi vallanperijäksi, koska vanhempi veli Felipe oli jälkeenjäänyt ja kärsi epilepsiasta.
Kaarle luopui vallasta vuonna 1808 poikansa Ferdinand VII:n liittouduttua ranskalaisten kanssa Godoytä vastaan. Valtaan nousi Napoleon I:n veli Joseph Bonaparte. Godoyn ja Napoleonin solmima Fontainebleaun sopimus aiheutti Espanjalle vaikean tilanteen, joka johti Pyreneiden niemimaan sotaan. Kaarle lähti ulkomaille ja asui ensin Ranskassa. Hän kuoli vuonna 1819 Roomassa.
Adriano (jalkapalloilija, 1979)
Adriano (oik. Adriano Vieira Louzada, s. 3. tammikuuta 1979 Rio Branco, Acre, Brasilia) on brasilialainen jalkapalloilija, joka edustaa Rio Branco Football Clubia. 180 senttimetriä pitkän Adrianon pelipaikka on hyökkääjä.
Adriano on pelannut koko ammattilaisuransa ajan joko kotimaassaan Brasiliassa tai Portugalissa. Ensimmäiset neljä ammattilaiskauttaan hän edusti brasilialaisia Portuguesan ja Palmeirasin joukkueita, kunnes siirtyi kaudeksi 2002/2003 Madeiralle CD Nacionalin riveihin. Adriano pelasi Nacionalissa kolme kautta, joiden jälkeen hän teki ensin pikavisiitin kotimaahansa Cruzeiron joukkueeseen, ja muutti pian sen jälkeen takaisin Portugaliin FC Portoon. Jo ensimmäinen kausi Portossa (2005/2006) sujui Adrianolta mainiosti. Pelaamissaan 15 sarjaottelussa hän teki seitsemän maalia ja lisäksi kausi päättyi sekä Portugalin liigamestaruuden että Portugalin Cupin voitonjuhliin.
Creative Assembly
Creative Assembly on vuonna 1987 perustettu isobritannialainen videopelejä kehittävä yritys. Yrityksen tunnetuimpia nimekkeitä ovat muun muassa Total War -strategiapelisarja, Spartan: Total Warrior ja Alien: Isolation.
Maaliskuussa 2005 Creative Assembly siirtyi Segan omistukseen.
Walter Stahlecker
Franz Walter Stahlecker (10. lokakuuta 1900 Sternenfels, Baden-Württenberg – 23. maaliskuuta 1942 Riika) oli saksalainen Brigadeführerin arvoinen SS-upseeri ja oikeustieteen tohtori. Stahlecker toimi turvallisuuspoliisin ja SD:n komentajana (Befehlshaber der Sipo und des SD; BdS) Ostlandin valtakunnankomissariaatissa vuosina 1941–1942.
thumb|275px|right|[[Einsatzgruppen|Einsatzgruppe A:n suorittamat juutalaisten teloitukset]]
Hawklords
Hawklords on nimi, jota Hawkwind-yhtye käytti vuosina 1978–1979 koska Hawkwind-nimen laillisesta omistajuudesta oli tuolloin oikeudellista kiistaa. Yhtye koottiin uudelleen vuonna 2008, tosin kyseessä ei ole suora jatkumo vanhalle Hawklords-yhtyeelle.
Walter Stahlecker
Vuonna 1941 Stahlecker määrättiin Einsatzgruppe A:n komentajaksi. Hänen osastonsa suoritti partisaanien ja niin sanottujen ei-toivottujen väestöryhmien vastaisia toimia rintamalinjan takana. Loppuvuoteen 1941 mennessä yksikkö oli tappanut 249 420 juutalaista. Myöhemmin Einsatzgruppe A:ta ja siihen kuuluneita yksiköitä syytettiin Nürnbergin oikeudenkäynnissä rikoksista ihmisyyttä vastaan.
Hawklords
Historia
Hawkwindin hajottua kevään 1978 Amerikan-kiertueen jälkeen Robert Calvert ja Dave Brock perustivat Hawklords-yhtyeen ottamalla mukaan devonilaisesta Ark-yhtyeestä basisti Harvey Bainbridgen ja rumpali Martin Griffinin sekä sooloartistina toimineen kosketinsoittaja Steve Swindellsin. Bainbridge ja Griffin olivat olleet mukana Brockin ja Calvertin vuoden 1977 Sonic Assassins -projektissa.
Walter Stahlecker
Stahlecker vieraili Suomessa Inkerin kysymyksen vuoksi tammikuussa 1942. Hän haavoittui yhteenotossa neuvostopartisaanien kanssa 23. maaliskuuta 1942 Krasnogvardeiskissa, jonka nimi on nykyisin palautettu muotoon Hatsina. Hän kuoli samana päivänä ambulanssilennolla matkalla Prahaan.
Hawklords
Historia
Hawklords levytti new wave -vaikutteisen albumin 25 Years On, joka julkaistiin samana vuonna (1978). Syksyllä yhtye teki Britanniassa kiertueen, jolta on julkaistu Hawklords Live -niminen CD. Kiertue oli kuitenkin vaikea lähinnä Robert Calvertin henkilökohtaisten ongelmien takia, ja kiertueen jälkeen sekä Calvert että rumpali Martin Griffin, jonka kanssa Calvert oli joutunut riitoihin, poistuivat yhtyeestä. Calvert oli halunnut Simon Kingin takaisin rumpuihin Griffinin tilalle. Avioerosta ja henkisistä ongelmista kärsinyt Calvert joutui kuitenkin myös itse lähtemään yhtyeestä.
Vuoden 1979 alkupuolella jäljelle jääneet Brock, Bainbridge ja Swindells aloittivat uusien kappaleiden teon rumpaleinaan Mick Smith sekä paluun yhtyeeseen tehnyt Simon King. Kappaleita ei kuitenkaan saatu aikaan kovin monta, ja Swindells lähti kesällä 1979 soolouralle. Samoihin aikoihin nimikiistojen ratkettua Brock, Bainbridge ja King jatkoivat toimintaa jälleen Hawkwind-nimellä. Yhtye nousi NWOBHM-buumin myötä uuteen kukoistukseen.
Vuoden 1979 Hawklords-studiosessioista seuraavat kappaleet ovat olleet erilaisilla kokoelmilla sekä viisi ensinmainittua Levitation-albumin remasteroidulla painoksella (2009): "Valium Ten", "Time Of", "British Tribal Music", "Douglas In The Jungle", "Who's Gonna Win The War" ja "Motorway City". Levy-yhtiö kuvasi Hawklordsin konsertin Plymouth Polytechnicillä 23. marraskuuta 1978, mutta vain pieniä osia siitä on näytetty televisiossa.
Uusi Hawklords
Entinen Hawkwind-mies Nik Turner järjesti syksyllä 2008 muistokonsertin Robert Calvertille keräten ympärilleen muusikkoja, jotka olivat aiemmin olleet myös Hawkwindin jäseniä. Mukana olivat muun muassa alkuperäisestä Hawklordsista Harvey Bainbridge, Martin Griffin ja Steve Swindells sekä Hawkwindista tutut Alan Davey, Adrian Shaw, Ron Tree, Jerry Richards ja Danny Thompson. Lähes sama kokoonpano esiintyi vuotta myöhemmin taiteilija Barney Bubblesin muistokonsertissa ja hyvän vastaanoton jälkeen yhtye lähti kiertueelle Hawklordsin nimellä. Kiertuekokoonpanoon kuuluivat Ron Tree, Nik Turner, Jerry Richards, Adrian Shaw, Harvey Bainbridge, Steve Swindells, Meurig Griffiths sekä joillain keikoilla Alan Davey. Osa kokoonpanon jäsenistä, kuten Nik Turner, jättivät yhtyeen kiertueen jälkeen ja jäljelle jääneet jatkoivat yhtyettä levyttämällä tuoretta studiomateriaalia. Vuoteen 2018 mennessä yhtye on julkaissut kuusi studioalbumia ja seitsemäs, Brave New World julkaistaan lokakuussa 2018.
Väinö Hämäläinen (taidemaalari)
Hänen öljyvärimaalauksissaan ja grafiikassaan on nähty suomalaisen kuvataiteen kultakauden vaikutteita.
Elämä ja ura
Hämäläisen vanhemmat olivat Helsingin Vanhankirkon urkuri Lauri Hämäläinen ja tämän vaimo Emma o.s. Kekoni. Hänellä oli kolme nuorempaa sisarta. Hänen puolisonsa oli Helmi o.s. Mäkinen. Kun hänen isänsä kuoli 1888, äiti avioitui uudestaan taiteilija Albert Gebhardin kanssa, josta tuli hänelle isäpuoli ja opettaja. Hänen poikansa Lauri Hämäläinen oli myös taiteilija.
Hämäläinen opiskeli Albert Gebhardin johdolla Suomen Taideyhdistyksen piirustuskoulussa 1898–1899. Valmistuttuaan hän matkusti 1900 Ranskaan, jossa opiskeli Pariisissa Académie Colarossissa ja Eugène Carrièren johdolla.
Hän telki kolme opintomatkaa Italiaan vuosina 1901–1904.
Hämäläinen on maalannut alttaritauluja Töysän kirkkoon 1906, Nurmeksen kirkkoon 1913, Nurmon kirkkoon 1914 ja Miehikkälän kirkkoon 1924. Helsingissä Kallion kirkon kastekappelissa on hänen maalauksensa Ristiltäotto. Hänen muita tunnettuja töitään ovat Kanteleensoittaja (1901), Lemminkäinen ja hiiden hirvi (1902), Myllykylä talvella (1906), Vuolenkoski (1910) sekä Heikki Klemetti ja Suomen laulu (1925). Hän oli myös piirtäjä ja kuvittaja.
Väinö Hämäläiselle tärkeä Rautalammin kirkon alttarimaalaus jäi kesken taiteilijan kuoltua 1940. Taulun viimeisteli hänen poikansa, kuvataiteilija Lauri Hämäläinen.
Aleksis Kiven Paimentyttö (1907) on hänen varhaisimpia töitään. Tuberkuloosin Vastustamisyhdistyksen hyväntekeväisyysmerkin hän suunnitteli vuonna 1910. Parhaisiin suomalaisiin kuvakirjoihin luetaan yhä Arvid Lydeckenin Ihmeellinen kalaretki, jossa on Väinö Hämäläisen kuvitus ja myös hänen säveltämiään lauluja. Hän kuvitti myös joululehtiä ja oppikirjoja.
Hämäläinen rakennutti vuosina 1915–1916 kansallisromanttiseen tyyliin tehdyn ateljeehuvilan Oinassaareen Vesijärvelle lähelle Lahtea. Huvilasta oli järvinäköala Vesijärvelle, ja hän maalasi maiseman useisiin teoksiinsa. Hänen lankonsa oli Pekka Halonen, jonka vaikutuksia on nähty hänen töissään.
Kuvataiteen keskusarkistossa on Väinö Hämäläisen 2050 kuvaa käsittävä valokuvakokoelma.
SEAT 124 Sport
SEAT 124 Sport on SEATin vuosina 1970–1975 valmistama kaksiovinen coupé-korinen automalli, joka oli lisenssillä valmistettu versio Fiat 124 Sport Coupésta. vasen|pienoiskuva|SEAT 124 Sport (1973–1975) SEAT 124 Sport esiteltiin Barcelonan autonäyttelyssä 1970. Vuosien 1970–1973 mallissa oli 1,6-litrainen (111 hv) moottori, ja se perustui BC-sarjan Fiat 124 Sport Coupéen. Vuodesta 1973 lähtien tarjolla oli myös 1,8-litrainen (118 hv), ja malli uudistuksineen vastasi Fiatin CC-sarjaa.
Mustarastas (yhtye)
thumb|280px|Mustarastas
Mustarastas on Kari Haapalan luotsaama gospel-folk-yhtye, jonka musiikissa on havaittavissa sekä irlantilaisia että suomalaisia vaikutteita. Yhtye on julkaissut yhdeksän levyä sekä Laulut jäävät elämään -nimisen nuottikirjan.
Yhtyeen jäsenet
Aikaisemmin yhtyeessä ovat musisoineet Pekka Harjunkoski 1994–1997 (mandoliini, kitara), Rauno Lahti 1994–2003 (laulu), Anna Preisfreund 1994–1995 (laulu), Iris Kaimio 1994–1999 (haitari), Miska Salminen 1995–1997 (basso), Risto Blomster 1997–2000 (basso), Christina Lindberg 1995–1998 (laulu) ja Tiina Eloranta 1999–2003 (laulu). Lisäksi sijaisina ovat usein toimineet Juha-Matti Varvikko (basso) ja Hanne Jurvanen (haitari) sekä Reetta Kaila 1994–2020 (tinapilli).
Pelastakaa julkut
Pelastakaa julkut on alun perin brittiläinen tosi-TV-sarja, jossa joukko vähemmän tunnettuja julkisuuden henkilöitä elää ja kilpailee viidakossa alkeellisissa olosuhteissa. Formaattia on toistettu lukuisia kertoja kertaa brittitelevisiossa, ja lisäksi Yhdysvalloissa, Unkarissa, Saksassa, Ranskassa ja Ruotsissa.
Tyypillisiä osallistujien nimikkeitä ovat entinen laulaja, laulajan entinen poikaystävä, televisiojuontaja, poliitikon tytär, malli, entinen urheilija ja entisen urheilijan entinen vaimo.
Britanniassa sarja on saanut National Television Awards-palkintoja, 2012 parhaan reality-ohjelman ja 2013 parhaan viihdeohjelman palkinnon.
Syksyllä 2021 tiedottettiin, että ohjelmasta on tulossa suomalainen versio, jonka juontajina nähdään Aku Hirviniemi ja Janne Kataja. Ohjelman esittäminen alkoi MTV3-kanavalla tammikuussa 2022.
Merlin (televisiosarja)
Merlin (tunnettu myös nimellä The Adventures of Merlin) on BBC:n tuottama koko perheen fantasiadraamasarja, jota esitettiin BBC One -kanavalla vuodesta 2008 vuoteen 2012. Sarja perustuu Kuningas Arthurin legendaan velho Merlinistä ja tämän suhteesta prinssi Arthuriin, mutta eroaa alkuperäisestä legendasta monin tavoin. Sarjassa Merlin ja Arthur ovat samanikäisiä, ja Arthur ei ole vielä noussut kuninkaaksi.
Juoni
Nuori velho Merlin saapuu Camelotin kaupunkiin, sillä hänen äitinsä on järjestänyt hänelle paikan hovilääkäri Gaiuksen oppipoikana. Merlin saa tietää että kuningas Uther Pendragon on kieltänyt kaksikymmentä vuotta aiemmin taikuuden harjoittamisen Camelotissa kuolemantuomion uhalla ja vanginnut viimeisen henkiinjääneen lohikäärmeen luolaan linnan alle. Kun Merlin seuraa päänsä sisällä kuuluvaa salaperäistä ääntä, sen lähteeksi paljastuu lohikäärme. Tämä kertoo Merlinille, että hänen kohtalonaan on palauttaa taikuus Camelotiin, suojella kruununprinssi Arthuria ja rakentaa yhdessä tämän kanssa Albionin valtakunta.
Merlin ja Arthur eivät pidä toisistaan ensitapaamisella, mutta Merlinistä tulee prinssi Arthurin miespalvelija kun hän pelastaa tämän hengen. Merlinin tehtävä on suojella prinssiä ilman, että hänen todelliset voimansa paljastuvat. Ajan kuluessa miehet ystävystyvät ja Merlin tutustuu myös palvelijaan nimeltä Guinevere, kutsumanimeltään Gwen. Kun kuninkaan suojatti Morgana kääntyy tätä vastaan, on rauhan säilyminen valtakunnassa uhattuna.
Tuotanto
Sarjan pääosiin valittiin nuoret näyttelijät Colin Morgan, Bradley James ja Katie McGrath, jotka olivat aikaisemmin esiintyneet lähinnä sivurooleissa televiotuotannoissa. Sarjan sivurooleissa esiintyivät John Hurt, Richard Wilson ja Anthony Head. Sarjan ensimmäinen tuotantokausi kuvattiin pääosin studiossa, mutta myös Kentin kreivikunnassa Penshurst Placen keskiaikaisessa kartanossa.
Marraskuussa 2012 julkaistiin tieto, jonka mukaan viides kausi tulisi olemaan sarjan viimeinen.
Vastaanotto
Merlinin jaksot saivat kotimaassaan Isossa-Britanniassa säännöllisesti noin seitsemän miljoonaa katsojaa. Sarja on myös kansainvälinen menestys, joka myytiin viiteenkymmenelle levitysyhtiölle ja 183 maahan.
Sarjan menestyksen myötä Warwickin linnassa on Merlin-aiheinen nähtävyys Merlin: Dragon Tower, joka sisältää muun muassa sarjan päähahmosta tehdyn vahanuken.
Oranje
Oranje voi tarkoittaa ainakin seuraavia:
Maatuli
Maatuli eli maapalo tarkoittaa maa-aineen palamista yleensä metsäpalon yhteydessä. Maatuli on esimerkiksi turvepalo. Maatuli voi olla myös kuivan mullan, kivihiilen tai palavankiven palamista.
Melvin Sheppard
Melvin Sheppard yritti nuoruudessaan liittyä New Yorkin poliisivoimiin, mutta hänet hylättiin heikon sydämen takia. Tästä huolimatta Sheppard voitti kolme peräkkäistä Yhdysvaltain mestaruutta 880 jaardilla vuosina 1906–1908.
Lontoon olympialaisissa 1908 Sheppard voitti 1 500 metrin alkueränsä uudella olympiaennätyksellä 4.05,0, minkä Norman Hallows rikkoi jo seuraavassa erässä tuloksella 4.03,4. Seuraavan päivän loppukilpailussa Sheppard vei voiton ennätystä sivunneella ajalla. Sheppard nousi kilpailun kärkeen vasta viimeisillä metreillä, kirien jo usean metrin karkumatkan repäisseen Harold Wilsonin kiinni.
800 metrillä Sheppard voitti alkueränsä ajalla 1.58,0. Finaalissa Sheppard juoksi ensimmäisen kierroksen aikakauteen nähden uskomattomaan 53 sekunnin aikaan ja voitti lopulta tuloksella 1.52,8, joka oli epävirallinen maailmanennätys. Aika paransi edellistä James Lightbodyn nimissä ollutta olympiaennätystä 3,2 sekuntia.
Kolmannen kultamitalinsa Sheppard sai ainoan kerran olympiaohjelmassa olleessa 1 600 metrin viestissä, jonka osuuksien pituudet olivat juoksujärjestyksessä 200 m + 200 m + 400 m + 800 m. Hän oli Yhdysvaltain joukkueen ankkuri ja onnistui säilyttämään joukkueen kolmella ensimmäisellä osuudella saavuttaman kärkipaikan. Sheppardin henkilökohtainen osuusaika oli 1.55,4.
Tukholman olympialaisissa Sheppard oli 800 metrin ennakkosuosikki. Finaalissa hän yritti samaa taktiikkaa kuin Lontoossa ja juoksi ensimmäisen kierroksen vielä kovempaa, aika oli 52,4. Jälkimmäisellä kierroksella Ted Meredith ohitti hänet tehden kaikkien aikojen parhaan ajan 1.51,9, joka hyväksyttiin myöhemmin ensimmäiseksi viralliseksi maailmanennätykseksi. Sheppard hävisi vain sekunnin kymmenyksen.
Neljännen olympiakultamitalinsa Sheppard voitti 4 x 400 metrillä Yhdysvaltain joukkueen aloittajana. Aika oli uusi maailmanennätys 3.16,6. Maailmanennätys pysyi voimassa vuoteen 1924 saakka.
Sheppard oli mukana tekemässä useita viestijuoksun maailmanennätyksiä. Vuonna 1910 hän juoksi osuuden Yhdysvaltain joukkueessa, joka teki 4 × 880 jaardin maailmanennätyksen 7.53,0. Aika hyväksyttiin myös 4 × 800 metrin viestijuoksun maailmanennätykseksi. Ennätys pysyi voimassa kymmenen vuotta, kunnes se rikottiin vuonna 1920. Vuonna 1911 Sheppard juoksi osuuden Yhdysvaltain joukkueessa, joka teki maailmanennätyksen 3.18,2 4 × 440 jaardin viestijuoksussa. Pennsylvanian yliopiston joukkue rikkoi tämän ennätyksen vuonna 1915.
Urheilu-uransa jälkeen Sheppardista tuli lakimies. Hän oli yksi Charles Lindberghin lapsen kidnappauksesta syytetyn Bruno Hauptmannin asianajajista.
Seongnam FC
Seongnam FC on eteläkorealainen jalkapallojoukkue Seongnamista. Se pelaa Etelä-Korean pääsarjassa K-Leaguessa. Seongnam on seitsemällä liigamestaruudellaan mitattuna K-Leaguen menestynein joukkue. Seura on voittanut myös kertaalleen Korean FA Cupin sekä Korean Super Cupin. Seongnam on lisäksi menestynyt hyvin myös maanosansa seurajoukkueturnauksissa, vuonna 1996 seura voitti Aasian Mestareiden liigan ja Aasian Super Cupin.
Gorilla Biscuits
thumb|Gorilla Biscuits Gorilla Biscuits on New Yorkista Yhdysvalloista kotoisin oleva straight edge hardcore punk -yhtye, joka toimi 1987–1991. Yhtye palasi keikkalavoille vuonna 2006 ja teki vuonna 2007 kuukauden mittaisen kiertueen Euroopassa.
Otaniemen RoolipeliClubi
Otaniemen RoolipeliClubi ry (ORC) on Aalto-yliopiston Ylioppilaskunnan alayhdistys ja harrastejärjestö. Yhdistys perustettiin teekkareiden peliharrastuksen edistämiseksi ja harrastemahdollisuuksien lisäämiseksi.
Yhdistyksen logossa on kuvattuna ristikkäin asetellut piikkinuijat ja "ORC"-teksti.
Suomen suurin roolipelialan tapahtuma Ropecon syntyi, kun yhdistyksen ulkojäsen Niko Mikkanen järjesti muiden yhdistyksen aktiivien avulla pelitapahtuman Paasitornissa vuonna 1994. Ropecon irrotettiin omaksi yhdistyksekseen vuonna 1996.
Ara-appaloosa
Ara-appaloosa (myös araloosa tai arappaloosa) on hevosrotu, joka on kehitetty arabianhevosesta ja appaloosasta. Siinä yhdistyy arabianhevosen jalo ulkomuoto Appaloosan tiikerinkirjavuuteen. Rodun molemmat kantarodut tunnetaan kestävyydestä ja älykkyydestä, ja niistä risteytetty jälkeläinen soveltuu yleensä erinomaisesti matkaratsastukseen sekä arabianhevosen ja appaloosan tyypillisiin tehtäviin kuten karjatyöskentelyyn sekä moniin hevosurheilun lajeihin. Rodun yksilössä on rotumääritelmän täyttääkseen oltava vähintään 90% arabiverta. Appaloosan ominaisuuksista rodussa arvostetaan lähinnä tiikerinkirjavaa väriä. Rotu on sirorakenteinen, sitkeä ja temperamenttinen. Rotu on harvinainen Euroopassa, mutta Yhdysvalloissa rotu on kuitenkin suosittu.
Tha Carter III
Kansi
Albumin kannessa oleva lapsi on olevinaan Lil Wayne lapsena. Albumin kansi on saanut vaikutteita Nasin Illmatic ja Notorious B.I.G.:n Ready to Die -albumeilta.
Paul Hirsch (poliitikko)
thumb|pysty|Paul Hirsch vuonna 1920. Paul Hirsch (17. marraskuuta 1868 Prenzlau – 1. elokuuta 1940 Berliini) oli saksalainen sosiaalidemokraattinen poliitikko, joka toimi Preussin osavaltion pääministerinä vuosina 1918–1920.